Sorbitol

Sorbitol (IUPAC-navn: Heksan-1,2,3,4,5,6-heksol)  er en sukkeralkohol  som finnes naturlig i mange frukter og bær. Den dannes også i mindre mengder i menneskekroppen. Sorbitol framstilles av glukose (druesukker), og blir blant annet brukt som søtningsmiddel og i enkelte typer kosmetikk, da stoffet også har en fuktbindende effekt. Søtheten i sorbitol er omtrent halvparten av den vi finner i vanlig rørsukker.

Sorbitol har E-nummer 420 (sammen med sorbitolsirup), og er tillatt til bruk i næringsmidler i Norge og EU. Sorbitol regnes for å være ufarlig, men ved overdreven bruk kan stoffet ha lakserende virkning.

Sukkeralkoholer
Søtningsstoffer
E-stoffer